الهايدروجين هوه عنصر كيمياوى عدده الذرى 1 و بكده بيكون ابسط ذره فى الكون دا كله و الرمز بتاعه هوه H. الهايدروجين ماده مالهاش لا طعم و لا لون و لا ريحه و موجود فى الارض على هيئة غاز. الهايدروجين بيشكل نسبة مهمه من المركبات العضويه و هوه موجود كمان فى تركيب الميه (ذرتين هايدروجين و ذرة اوكسيجين بيعملو جزيئ مايه واحد).الهايدروجين كمان موجود فى الشمس و بقيت النجوم و الاندماج النووى بتاعه هناك هو المسئول عن توليد الطاقه الشمسيه.